Publication: Magyar Közlöny
Issue: MK-1998-117 (Year: 1998, Number: 117)
Era: 1990-2004
Section: 2. számú melléklet a 215/1998. (XII. 24.) Korm. rendelethez
Paragraph Index: 875

2. számú melléklet a 215/1998. (XII. 24.) Korm. rendelethez „2. számú melléklet a Frekvenciasávok Nemzeti Felosztási Táblázatához A Nemzetközi Rádiószabályzat Frekvenciasávok Felosztási Táblázatában hivatkozott bekezdések S5.53 Azoknak az igazgatásoknak, amelyek 9 kHz alatti frekvenciák használatát engedélyezik, meg kell bizonyosodniuk arról, hogy ez nem okoz káros zavarást azoknak a szolgálatoknak, amelyek számára a 9 kHz feletti frekvenciasávok fel vannak osztva. S5.54 Kívánatos, hogy a tudományos kutatásaikhoz 9 kHz alatti frekvenciákat felhasználó igazgatások tájékoztassák azokat az igazgatásokat, amelyek érdekeltek lehetnek, annak érdekében, hogy ezek a kutatások minden gyakorlatilag elérhető védelmet élvezhessenek a káros zavarásokkal szemben. S5.55 Járulékos felosztás: Örményországban, Azerbajdzsánban, Bulgáriában, Grúziában, Kazahsztánban, Kirgizisztánban, Oroszországban, Tádzsikisztánban, Türkmenisztánban és Ukrajnában a 14—17 kHz sávot elsődleges jelleggel a rádiónavigáció szolgálat számára is felosztották. S5.56 Azoknak a szolgálatoknak az állomásai, amelyek számára a 14—19,95 kHz és a 20,05—70 kHz sávokat, valamint az 1. Körzetben a 72—84 kHz és a 86—90 kHz sávokat is felosztották, adhatnak hiteles frekvenciákat és órajeleket. Ezek az állomások védelmet élveznek a káros zavarásokkal szemben. Örményországban, Azerbajdzsánban, Fehéroroszországban, Bulgáriában, Grúziában, Kazahsztánban, Mongóliában, Üzbegisztánban, Kirgizisztánban, Szlovákiában, a Cseh Köztársaságban, Oroszországban, Tádzsikisztánban, Türkmenisztánban és Ukrajnában ugyanerre a célra, azonos feltételekkel a 25 kHz és az 50 kHz frekvenciákat használják. S5.57 A 14—19,95 kHz, 20,05—70 kHz és a 70—90 kHz (72—84 kHz és 86—90 kHz az 1. Körzetben) sávoknak a tengeri mozgószolgálat általi használata parti rádiótávíró állomásokra (csak A1A és F1B adásmódok) korlátozódik. Kivételesen engedélyezett a J2B és a J7B adásmódok használata azzal a feltétellel, hogy a szükséges sávszélesség nem lépi túl az A1A vagy az F1B adásmódoknál a kérdéses sávban általában használt értéket. S5.58 Járulékos felosztás: Örményországban, Azerbajdzsánban, Bulgáriában, Grúziában, Kazahsztánban, Kirgizisztánban, Oroszországban, Tádzsikisztánban, Türkmenisztánban és Ukrajnában a 67—70 kHz sávot elsődleges jelleggel a rádiónavigáció szolgálat számára is felosztották. S5.59 Eltérő szolgálati kategória: Bangladesben, az Iráni Iszlám Köztársaságban és Pakisztánban a 70—72 kHz és a 84—86 kHz sávokban az állandóhelyű és a tengeri mozgószolgálat számára a felosztás elsődleges jellegű (lásd az S5.33 Bekezdést). S5.60 A 70—90 kHz (70—86 kHz az 1. Körzetben) és a 110—130 kHz (112—130 kHz az 1. Körzetben) sávokban az impulzusos rádiónavigáció rendszerek azzal a feltétellel használhatók, hogy nem okoznak káros zavarást más olyan szolgálatoknak, amelyek számára ezek a sávok fel vannak osztva. S5.61 A 2. Körzetben a 70—90 kHz és a 110—130 kHz sávokban a tengeri rádiónavigáció szolgálat állomásait létesíteni és üzemeltetni csak a 14. Cikk/S9.21 Bekezdés szerint azokkal az igazgatásokkal elért megegyezés alapján lehet, amelyeknek a Táblázatnak* megfelelően működő szolgálatai érintettek lehetnek. Mindazonáltal az állandóhelyű, a tengeri mozgó- és a rádiólokáció szolgálat állomásai nem okozhatnak káros zavarást a tengeri rádiónavigáció szolgálat ilyen megegyezések alapján létesített állomásai számára. S5.62 Kívánatos, hogy azok az igazgatások, amelyek a 90—110 kHz sávban a rádiónavigáció szolgálat keretében állomásokat működtetnek, egyeztessék a műszaki és üzemviteli jellemzőket, hogy ily módon elkerülhető legyen az ezen állomások által biztosított szolgálatok káros zavarása. S5.63 Törölve. S5.64 Az állandóhelyű szolgálatban, a számára 90 kHz és 160 kHz (148,5 kHz az 1. Körzetben) között felosztott sávrészekben, valamint a tengeri mozgószolgálatban, a számára 110 kHz és 160 kHz (148,5 kHz az

Source: https://magyarkozlony.hu/hivatalos-lapok/ed6e18837c564777f6d05477e201d9f3ddca9743/dokumentumok/da5b1158dba0187061c814497a307195bd4cc268/letoltes